Document ID: 31996R1833

ΚΑΝΟΝΙΣΜΟΣ (ΕΚ) αριθ. 1833/96 ΤΗΣ ΕΠΙΤΡΟΠΗΣ της 23ης Σεπτεμβρίου 1996 για τροποποίηση του κανονισμού (ΕΚ) αριθ. 1318/96 για παρέκκλιση από τον κανονισμό (ΕΟΚ) αριθ. 2456/93 όσον αφορά τη δημόσια παρέμβαση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1588/96 (2), και ιδίως το άρθρο 6 παράγραφος 7,
Εκτιμώντας:
ότι ο κανονισμός (ΕΟΚ) αριθ. 2456/93 της Επιτροπής, της 1ης Σεπτεμβρίου 1993, περί των λεπτομερειών εφαρμογής του κανονισμού (ΕΟΚ) αριθ. 805/68 του Συμβουλίου όσον αφορά τη δημόσια παρέμβαση (3), όπως τροποποιήθηκε τελευταία από τον κανονισμό (ΕΚ) αριθ. 307/96 (4), έχει καθορίσει, στο άρθρο 14 παράγραφος 1 πρώτη φράση, το ποσό της προσαύξησης που εφαρμόζεται στη μέση τιμή της αγοράς που χρησιμεύει για να καθορισθεί η μέγιστη τιμή αγοράς 7 ότι, μετά τη δυσχερή κατάσταση που αντιμετωπίζει ο τομέας του βοείου κρέατος, πρέπει να προσαρμοσθεί η προαναφερθείσα προσαύξηση προκειμένου να ληφθούν υπόψη το κόστος της προσαύξησης και η μείωση των εσόδων που πλήττει τον τομέα αυτό 7 ότι, συνεπώς, πρέπει από τώρα να αυξηθεί το εν λόγω ποσό κατά 3 Ecu για τη δεύτερη δημοπρασία του Σεπτεμβρίου 1996 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον κανονισμό (ΕΚ) αριθ. 1318/96 της Επιτροπής (5) παρεμβάλλεται το ακόλουθο νέο άρθρο 1α:
«Άρθρο 1α
Κατά παρέκκλιση από το άρθρο 14 παράγραφος 1 πρώτη φράση του κανονισμού (ΕΟΚ) αριθ. 2456/93, η μηνιαία προσαύξηση που εφαρμόζεται στη μέση τιμή αγοράς ανέρχεται σε 13 Ecu ανά 100 χιλιόγραμμα βάρους σφαγίου.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την δεύτερη δημοπρασία του Σεπτεμβρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Σεπτεμβρίου 1996.

Labels: 2
3
17